6 जनवरी-मैंह्दावल इक खु’ल्ली जगह ऐ। आसै-पासै खेतर फैले दे न, ते नेड़ै-त्रैड़ै कोई अमारता नेईं। इस करी सूरजै दी लोs तौलै गै खेत्तरें पर फैली जंदी ऐ। मेरा अजीब नेहा सभाs ऐ। तुस इसी खोs बी आखी सकदे ओ। मिगी चीजां,शकला ते सुआद बगैरा गी इक-दुए कन्नै मेलने जां उं’दा आपूं च मकाबला करने च मजा औंदा ऐ। फलांs दी नुहार फलाने कन्ने मिलदी ऐ, टमाटर दा सुआद कदें-कदें अमरूद आंगर सेही होंदा ऐ, एह् अमारत जां जगह् फलानी अमारत जां जगह आंगर सेही होंदी ऐ। एह् हर चीजै बगैरा दी तुलना कदें-कदें ते ठीक होई सकदा ऐ, पर में ते खबरै अनजाने च बी इयै किश करदा रौह्नां। अंग्रेजी च अस इसी association आखी सकने आं, हिंदी च शैद संदर्भ जा संस्कार कुसै हद्दै तगर इस भाव गी अभिव्यक्त करदा होऐ। मैंह्दावल गी दिक्खियै मिगी मध्य प्रदेश दे इक नगर विदिश दा चेता आई गेआ। पर विदिशा दे मकाबलै मैंह्दावल इक लौह्की जगह ऐ। साढ़े कुआर्टर कोल गै सिप्पू दे बटन ते सैनिटरी फिट्टिंग दा सम्यान त्यार करने दा इक लौह्का नेहा कारखाना ऐ। इस कारखाने गी मैंह्दाबल ब्लाक दी पंचैत चलांदी ऐ। न्हारी दे बाद असें उत्थें गै जाना ऐ।